

ประกาศสภาองค์การบริหารส่วนตำบลตะโละไกรทอง

เรื่อง รับรองรายงานการประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 3 ครั้งที่ 2 ประจำปี 2567

.......................................................................

 ตามที่สภาองค์การบริหารส่วนตำบลตะโละไกรทอง ได้ดำเนินการประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 3 ครั้งที่ 1 ประจำปี 2567 เมื่อวันที่ 28 สิงหาคม 2567 โดยสภาองค์การบริหารส่วนตำบลตะโละไกรทอง ได้มีมติรับรองรายงานการประชุมดังกล่าวในคราวประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 3 ครั้งที่ 2 เมื่อวันที่ 25 กันยายน 2567 แล้ว นั้น

 อาศัยอำนาจตามความในข้อ 33 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2 ) พ.ศ.2554 จึงขอประกาศรายงานการประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 3 ครั้งที่ 2 ประจำปี 2567 เมื่อวันที่ 28 สิงหาคม 2567 เพื่อให้ประชาชนในพื้นที่และผู้ที่สนใจได้รับทราบเป็นการทั่วไป รายละเอียดปรากฏตามเอกสารที่แนบท้าย ประกาศฉบับนี้

 จึงขอประกาศให้ทราบโดยทั่วกัน

 ประกาศ ณ วันที่ 27 กันยายน พ.ศ.2567



 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง

สำเนารายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ ๓ ครั้งที่ ๒ ประจำปี 256๗

วันที่ ๒๘ สิงหาคม 256๗

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายนิมะ นาเซ ตำแหน่งประธานสภา อบต.

 2.นายวนิชย์ ขวัญนุ้ย ตำแหน่งรองประธานสภา อบต.

 3.นางสายฝน ทองมี ตำแหน่งสมาชิกสภา อบต.

4.นายลาเต๊ะ แคเม๊าะ ตำแหน่งสมาชิกสภา อบต.

5.นายอับดุลฮาเรส เจ๊ะแว ตำแหน่งสมาชิกสภา อบต.

6.นายมะรอสะนี ลอมา ตำแหน่งสมาชิกสภา อบต.

7.นายอุดม อินทร์แก้ว ตำแหน่งสมาชิกสภา อบต.

8.นายมูหะหมัดไซฟูดิน แม ตำแหน่งสมาชิกสภา อบต.

๙.นายฟาอีส เบญญามีน ตำแหน่งเลขานุการสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายรังสฤษฏ์ สามะ ตำแหน่งหัวหน้าสำนักปลัด

2.นายก้องศักดิ์ ไชยสิทธิ์ ตำแหน่งผู้อำนวยการกองช่าง

3.นางสาวอัลฟา โตะละ ตำแหน่งจพง.ธุรการ

เริ่มประชุมเวลา 09.30 น.

นายฟาอีส เบญญามีน เรียนประธานสภา อบต.รองประธานสภา สมาชิกสภา คณะผู้บริหาร เลขานุการสภาฯ และผู้เข้าร่วมประชุมทุกท่าน

 วันนี้เป็นการประชุมสภาสมัยสามัญ สมัยที่ ๓ ครั้งที่ ๒ ประจำปี 256๗

 มีสมาชิกสภา อบต.มาลงนามแสดงตนจำนวน 8 ท่าน ซึ่งถือว่าครบองค์

 ประชุมแล้ว ขอให้ท่านประธานได้ดำเนินการประชุมตามระเบียบวาระที่ได้

 กำหนดไว้ต่อไป ขอเรียนเชิญครับ

**ระเบียบวาระที่ 1 เรื่องที่ประธานจะแจ้งต่อที่ประชุมทราบ**

 (**นายนิมะ นาเซ**)

 ประธานสภาฯ

ที่ประชุม ๑. วันนี้ทีมงานขององคมนตรีพลเอกเฉลิมชัย สิทธิสารทได้มาตรวจเยี่ยมโรงเรียน

 บ้านตะโละไกรทองซึ่งเป็นโรงเรียนในโครงการกองทุนการศึกษา ทางผู้บริหาร

 ของ อบต.ก็ได้ร่วมให้การต้อนรับด้วยจึงไม่สามารถมาร่วมประชุมสภาได้ในวันนี้

-2-

**ระเบียบวาระที่ 2 เรื่องรับรองรายงานการประชุม**

 (**นายนิมะ นาเซ**)

 ประธานสภาฯ

 ในวาระนี้ขอให้สมาชิกสภาฯได้ทบทวนดูรายงานการประชุมสภาองค์การบริหารส่วนตำบลโละไกรทอง สมัยสามัญ สมัยที่ ๓ ครั้งที่ ๑ เมื่อวันที่ ๒๐ สิงหาคม 256๗ ซึ่งทางเลขานุการฯได้แนบบันทึกรายงานการประชุมพร้อมหนังสือเชิญประชุมให้กับสมาชิกสภาฯแล้ว ทุกท่านคงได้อ่านและตรวจสอบสอบความถูกต้องมาก่อนแล้ว มีสมาชิกสภาฯท่านใดจะมีการแก้ไขถ้อยคำหรือข้อความตอนหนึ่งตอนใดหรือไม่

ที่ประชุม -ไม่มี-

 เมื่อทุกท่านได้อ่านบันทึกรายงานการประชุมแล้ว และไม่มีสมาชิกสภาที่จะแก้ไข ผมขอมติที่ประชุม ท่านใดเห็นควรรับรองรายงานการประชุมสภาสมัยสามัญสมัยที่ ๓ ครั้งที่ 1 ประจำปี 256๗ เมื่อวันที่ ๒๐ สิงหาคม 256๗ โปรดยกมือขึ้น

มติที่ประชุม รับรองรายงานการประชุม 7 เสียง

 ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเสนอเพื่อพิจารณา**

 **๓.๑ วาระที่ ๒ ขั้นแปรญัตติร่างข้อบัญญัติงบประมาณรายจ่ายประจำปี พ.ศ.๒๕๖๘**

 (**นายนิมะ นาเซ**)

 ประธานสภาฯ

 ขอเชิญผู้เกี่ยวข้องได้ชี้แจงเรื่องนี้ให้ที่ประชุมทราบด้วย

 (**นายมูหะหมัดไซฟุดิน** )

 สมาชิก อบต.ฯ

 กระผมในฐานะเลขานุการคณะกรรมการแปรญัตติขอชี้แจงให้ที่ประชุมได้ทราบว่า

 ตามที่สภาองค์การบริหารส่วนตำบลตะโละไกรทองได้มี มติแต่งตั้งคณะกรรมการแปร

 ญัตติร่างข้อบัญญัติงบประมาณรายจ่ายประจำปีงบประมาณ ๒๕๖๘ ในการประชุม

 สมัยสามัญ สมัยที่ ๓ ครั้งที่ ๑ เมื่อวันที่ ๒๐ สิงหาคม ๒๕๖๗ จำนวน ๓ ท่าน คือ

 1. นายอุดม อินทร์แก้ว สมาชิกสภา อบต.หมู่ 3 บ้านใหญ่

2. นายวนิชย์ ขวัญนุ้ย สมาชิกสภา อบต.หมู่ 1 บ้านไม้แก่น

 3. นายนายมูหัมหมัดไซฟูดิน แม สมาชิกสภา อบต.หมู่ 4 บ้าน

 และที่ประชุมสภาฯ ได้กำหนดช่วงเวลาให้สมาชิกสภาองค์การบริหารส่วนตำบลตะ

 โละไกรทองหรือผู้บริหารท้องถิ่น ที่มีความประสงค์จะแปรญัตติร่างข้อบัญญัติงบ

 ประมาณรายจ่ายประจำปีงบประมาณ ๒๕๖๘ ให้ยื่นคำขอแปรญัตติต่อประธาน

 คณะกรรมการแปรญัตติฯ ดังนี้

วันที่ ๒๑ สิงหาคม 256๗ ตั้งแต่เวลา 09.00-17.00 น.เป็นเวลา 8 ชั่วโมง

วันที่ ๒๒ สิงหาคม 256๗ ตั้งแต่เวลา 09.00-17.00 น.เป็นเวลา 8 ชั่วโมง

วันที่ ๒๓ สิงหาคม 256๗ ตั้งแต่เวลา 09.00-17.00 น.เป็นเวลา 8 ชั่วโมง

รวมระยะเวลาเสนอคำแปรญัตติ 24 ชั่วโมง

-3-

 ซึ่งคณะกรรมการแปรญัตติฯ ได้กำหนดประชุมพิจารณาร่างข้อบัญญัติงบประมาณ

 รายจ่ายประจำปีงบประมาณ ๒๕๖๘ ในวันที่ ๒๖ สิงหาคม ๒๕๖๗ เวลา ๑๓.๐๐ น.

 ณ ห้องประชุมสภาองค์การบริหารส่วนตำบลตะโละไกรทอง ซึ่งไม่มีผู้ใดเสนอคำแปร

 ญัตติ และคณะกรรมการแปรญัตติฯ พิจารณาแล้วให้คงร่างข้อบัญญัติงบประมาณ

 รายจ่ายประจำปีงบประมาณ ๒๕๖๘ เดิมไว้นั้น ตามระเบียบกระทรวงมหาดไทย ว่าด้วย

 ข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติมถึง (ฉบับที่ ๒) พ.ศ.

 ๒๕๕๔ ข้อ ๕๐ วรรคแรก กำหนดเมื่อคณะกรรมการแปรญัตติได้พิจารณาแล้ว จะต้อง

 เสนอร่างข้อบัญญัตินั้นตามร่างเดิมและ ตามที่มีการแก้ไขเพิ่มเติม พร้อมทั้งรายงานและ

 บันทึกความเห็นยื่นต่อประธานสภาท้องถิ่น ดังนั้นจึงส่งร่างข้อบัญญัติฯ และบันทึกการ

 ประชุมฯ แจ้งให้ที่ประชุมทราบเพื่อให้ประธานสภาฯได้ดำเนินการในขั้นตอนต่อไป

 (**นายนิมะ นาเซ**)

 ประธานสภาฯ

 ใครมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมถือว่าที่ประชุมรับทราบแล้วว่า ไม่มีผู้ใดประสงค์จะแปรญัตติในวาระนี้และ

 คงร่างข้อบัญญัติงบประมาณรายจ่ายประจำปีงบประมาณ ๒๕๖๘ เดิมไว้ ไม่มีการแปร

 ญัตติแต่อย่างใด

 **ที่ประชุม** รับทราบ

 **๓.๒ วาระที่ ๓ ขั้นลงมติ ตราเป็นข้อบัญญัติ**

 (**นายนิมะ นาเซ**)

 ประธานสภาฯ

 ขอให้ทางหัวหน้าสำนักปลัดได้นำเสนอเรื่องนี้เพิ่มเติมด้วยครับ

ประธานสภาฯ

 (**นายรังสฤษฏ์ สามะ**)

 หน.สำนักปลัด

 เรียนท่านประธาน ท่านสมาชิกและผู้เข้าร่วมประชุมทุกท่าน เราได้ปรึกษาหารือและ

 อภิปรายเรื่องนี้มาพอสมควรแล้ว ในวาระนี้คงไม่มีการอภิปรายอีกหรือประธานอาจ

 อนุญาตให้อภิปรายเพียงเล็กน้อยตามที่เห็นสมควร ซึ่งหลังจากที่ทางสภาได้มีมติเห็น

 ชอบในวาระสามแล้ว จะได้ดำเนินการส่งอำเภอเพื่อพิจารณาให้ความเห็นชอบร่างข้อ

 บัญญัติงบประมาณรายจ่ายประจำปี ๒๕๖๘ และทางผู้บริหารจะได้ลงนามเพื่ออนุมัติ

 และประกาศใช้อีกครั้ง

(**นายนิมะ นาเซ**) ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ประธานสภาฯ ถ้าไม่มี ผมจะได้ขอมติที่ประชุมเลย ใครเห็นชอบร่างขอบัญญัติงบประมาณรายจ่ายประจำปี พ.ศ.๒๕๖๘ ขององค์การบริหารส่วนตำบลตะโละไกรทอง ขอให้ยกมือ

 **ที่ประชุม** เห็นชอบ 7 เสียง

 ไม่เห็นชอบ – เสียง

 งดออกเสียง 1 คน

-4-

**ระเบียบวาระที่ ๔ เรื่องอื่นๆ**

 (**นายนิมะ นาเซ**)

 ประธานสภาฯ

 ในวาระอื่นๆขอให้สมาชิกสภาฯได้นำเสนอประเด็นปัญหาต่างๆ ที่พบในพื้นที่เพื่อให้ทุก

 ท่านได้มีโอกาสอภิปรายหาแนวทางแก้ไขปัญหาร่วมกันต่อไป

 **สรุปประเด็นที่มีการอภิปรายทั่วไป**

 - ขอเชิญทุกท่านเข้าร่วมอบรมข้อกฎหมายที่เกี่ยวข้องกับอำนาจหน้าที่เพื่อดูแลพี่

 น้องประชาชนในวันที่ ๑๑ กันยายน ๒๕๖๗ ณ ห้องประชุม อบต.

* ปัจจุบันระบบ E-Laas ล่ม ตัวเลขทางบัญชีไม่นิ่ง ทำให้การทำงานมีปัญหาล่าช้า
* โครงการปรับปรุงซ่อมแซมสนามฟุตซอลหญ้าเทียมกำลังดำเนินการคงจะเสร็จทันกับโครงการกีฬาของ อบต.ที่จะจัดขึ้นในเดือนตุลาคมนี้

 - ปีนี้งบประมาณเข้าน้อย ทำให้กระทบต่อแผนและกิจกรรมที่จะดำเนินการปีนี้

 โครงการไหนที่ไม่สามารถดำเนินการได้ อาจขอจ่ายเงินสะสมในปีหน้าต่อไป

 ประธานสภาฯ ขอขอบทุกท่านที่เข้าร่วมประชุมสภาในวันนี้ มีสมาชิกสภาท่านใดมีข้อหาหรือข้อราชการอีก

 สามารถเพิ่มเติมได้ หากไม่มีขอขอบคุณอีกครั้ง ขอปิดการประชุม

เลิกประชุมเวลา 1๑.๓๐ น.

ลงชื่อ จดรายงานการประชุม

 (นายฟาอีส เบญญามีน)

 เลขานุการสภาองค์การบริหารส่วนตำบล

คณะกรรมการตรวจรายงานได้มาตรวจรายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ ๓ ครั้งที่ ๒ เมื่อวันที่ ๒๘ สิงหาคม 256๗ เรียบร้อยแล้วเมื่อวันที่ ๑๐ กันยายน ๒๕๖๗

 ลงชื่อ ประธานคณะกรรมการ

 (นายอุดม อินทร์แก้ว)



 ลงชื่อ กรรมการ

 (นายอับดุลฮาเรส เจ๊ะแว)



 ลงชื่อ กรรมการ

 (นายมะรอสะนี ลอมา)

-5-

 มติที่ประชุมสภาองค์การบริหารส่วนตำบลตะโละไกรทอง ได้รับรองรายงานการประชุมสภา องค์การบริหารส่วนตำบลตะโละไกรทองสมัยสามัญ สมัยที่ ๓ ครั้งที่ ๒ เมื่อวันที่ ๒๘ สิงหาคม 256๗

ในวันที่ ๒๕ กันยายน ๒๕๖๗



 ลงชื่อ................. ..............................

 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง